Guido Imbens
Guido Wilhelmus Imbens (* 3. September 1963 in Geldrop) is en nedderlannsch-amerikaansch Wertschapswetenschapler un Hoochschoollehrer. 2021 wurr hüm tosommen mit David Edward Card un Joshua David Angrist de Nobelpries för Wertschapswetenschapen tospraaken.

Leven 
1991 kreeg he sien Ph.D. an de Brown University. Ansluutend hett he an de Harvard University, University of California, Los Angeles (UCLA) un University of California, Berkeley lehrt. Siet 2012 is he Perfesser an de Stanford Graduate School of Business.

Guido Imbens forscht in de Berieken Ökonometrie un Statistik. Sien Forschungsswoorpunkt liggt up de Entwicklung vun statistisch Methoden to dat Identifizieeren vun kausale Inferenz middels Matching, Instrumentvariablenschätzung un Regressions-Diskontinuitäts-Analyse.

Imbens is Fellow vun de Econometric Society (2001) un siet Liddmaat vun de American Academy of Arts and Sciences. 2017 wurr he as utlännsch Liddmaat in de Königlich Nedderlannsch Akademie vun de Wetenschapen wählt. 2019 wurr Imbens för veer Johren to’n Herutgever vun de Tietschrift Econometrica nöömt. 2020 wurr he to’n Fellow vun de American Statistical Association wählt.
Gemeensam mit Joshua David Angrist wurr he 2021 mit den Nobelpries för Wertschapswetenschapen för hör Bidrääg to de Analyse vun kausal Tosommenhänge uttekent.
De beid deelen sück de Hälft vun den Pries, de anner Hälft gung an David Edward Card.

2002  hett he de Ökonomin Susan Athey heiraadt.

Publikatschonen 
Monographie
 GW Imbens, DB Rubin: Causal Inference for Statistics, Social, and Biomedical Sciences: An Introduction. Cambridge University Press, 2015, ISBN 9780521885881.
Artikel mit mehr as 3000 Zitatschonen bi Google Scholar
 GW Imbens, JM Wooldridge: Recent developments in the econometrics of program evaluation. In: Journal of Economic Literature 47(1), S. 5–86, 2009
 GW Imbens, T Lemieux: Regression discontinuity designs: A guide to practice. In: Journal of Econometrics 142(2), S. 615–635, 2008
 GW Imbens: Nonparametric estimation of average treatment effects under exogeneity: A review. In: Review of Economics and Statistics 86(1), S. 4–29, 2004
 JD Angrist, GW Imbens, DB Rubin: Identification of causal effects using instrumental variables. In: Journal of the American Statistical Association 91(434), S. 444–455, 1996.
 JD Angrist, GW Imbens: Identification and estimation of local average treatment effects. In: National Bureau of Economic Research Working Paper Series, 1995

Weblinks 
 Website bi de Stanford University
 Publikatschonslist bi RePEc

Enkeld Nahwiesen 

Mann
Börger von de Nedderlannen
Börger von de USA
Boren 1963
Nobelpriesdräger (Wertschapswetenschapen)